Matthew Cao Xiangde

Matthew Cao Xiangde (kinesisk: 曹湘德; født 16. september 1927 i Tangzhen i det senere Pudong i Jiangsu i Kina, død 9. juli 2021 i Wuyunshan i Hangzhou) var katolsk biskop av Hangzhou i Zhejiang.


== Liv og virke ==


=== Bakgrunn ===
Matthew Cao Xiangde studerte først filosofi og katolsk teologi ved regionalseminaret i Wensheng i Jiaxing (1950–1952) som ble ledet av lazaristene, og ved presteseminaet i Beijing (1952–1954). Fra 1954 fortsatte han sine studier ved presteseminaret i Haimen, trass i problemene etter Mao Zedongs maktovertakelse.


=== Prest ===
Cao Xiangde ble ikke presteviet før i november 1985, noen år etter Kulturrevolusjonen, av hjelpebiskopen i Shanghai, Aloysius Jin Luxian. Deretter var han sjelesørger ved den katolske katedral i Hangzhou og i menighetene i Xiaoshan og Jinhua.


=== Biskop ===
Cao Xiangde ble valgt til biskop av Hangzhou av Den kinesiske katolske patriotiske forening. Biskopen av Haimen, Matthew Yu Chengcai, bispeviet ham den 25. juni 2000 i Hangzhou uten tillatelse fra Den Hellige Stol. Medkonsekrerende biskoper var biskopen av Nanchang, John Wu Shi-zhen, og koadjutorbiskopen i  Nanking, Francis Xavier Lu Zinping. Cao Xiangdes bispevielse forverret krisen mellom Beijing og Vatikanet. 
Vatikanets advarsel før bispevielsen lød blant annet: 

En bispeordinasjon uten apostolisk mandat er et smertelig sår på den kirkelige kommunion og en alvorlig krenkelse av kanonisk disiplin. ... (En slik handling) rører ved kirkens selve konstitusjon (noe som) forklarer hvorfor kirkeloven foreskriver særlig strenge sanksjoner, både for biskopen som konsekreter og for den som mottar konsekrasjonen. Bispeordinasjoner gitt utenfor enheten med Peters etterfølger plasserer ytterligere hindre på veien mot normalisering både av Kirkens liv i Kina og mot relasjoner mellom Folkerepublikken Kina og Den Hellige Stol, som er så etterlengtet av katolikker over hele verden. Denne situasjonen kan ikke annet enn å vekke overraskelse etter uttalelser fra kinesiske politiske ledere, også nylig, som uttrykker et ønske om dialog med Den Hellige Stol.Dette var den første bispevielse uten pavelig mandat etter at fem var blitt ordinert i Beijing 6. januar samme år.
I september 2004 ba Cao Xiangde og Pavestolens legitimering; pave Benedikt XVI gav ham dette den 8. juni 2008, skjønt uten å gi ham jurisdiksjon over bispedømmet.han var medlem av Den kinesiske katolske patriotiske forening (CPCA) og den såkalte kinesiske katolske bispekonfferanse; to organer kontrollert av det kinesiske kommunistiske parti; han var i en årrekke leder av CPCA og ble senere dens ærespresident. Dessuten hadde han forsete for Den kirkelige kommisjon i provinsen Zhejiang, og ledet byens politiske konsultativkonferanse.Han døde den 9. juli 2021. Et begrenset antall fikk delte ved begravelsen den 2. juli 2021. Bispedømmet forklarte at det på grunn av epidemiprenventive tiltak (covid-19-pandemien) ble gitt avkall på deltakelse fra utenfor Hangzhou ved begravelsen.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Kardinal Ignatius Pi Shushi (1897-1978) *1949
Biskop Matthew Yu Chengcai (1917-2006) *1959
Biskop Matthew Cao Xiangde (1929-2021) *2000 


== Referanser ==